stanford-oval/wikipedia huggingface dataset:
พระยาอภิรักษ์ราชอุทยาน (แฉล้ม อมาตยกุล)
ชีวิตส่วนตัว

| ธรรมเนียมยศของ พระยาอภิรักษ์ราชอุทยาน |
| --- | --- |
ตราประจำตัว
การเรียน: ใต้เท้า
การแทนตน: กระผม/ดิฉัน
การขานรับ: ขอรับ/เจ้าค่ะ
พระยาอภิรักษ์ราชอุทยาน (แฉล้ม อมาตยกุล) เกิดเมื่อปีพ.ศ. 2393 เป็นบุตรชายของ  พระยากระสาปนกิจโกศล (โหมด อมาตยกุล) กับ คุณหญิงพลอย ไกรฤกษ์ ท่านมีพี่ชาย คือ พระปรีชากลการ (สำอาง อมาตยกุล) และพระยาเพ็ชรพิไชย (เจิม อมาตยกุล)
พระยาอภิรักษ์ราชอุทยานมีภรรยาหลายคน มีเรื่องเล่าว่าเมื่อกลับจากทำงาน ภรรยาของท่านจะมานั่งเรียงกันตลอดสองฝั่งถนนที่อยู่ในบริเวณบ้าน คนหนึ่งรับหมวก ไม้เท้า กระเป๋า ฯลฯ นอกจากนี้ ท่านเป็นคนมีความเด็ดขาด หากภรรยาคนใดดื้อดึง ท่านจะให้บ่าวไพร่เฆี่ยนตีเสมอ  ในจำนวนภรรยาทั้งหมด มีภรรยาจำนวน 12 คน ที่มีบุตรธิดากับท่าน รวมบุตรธิดาจำนวน 27 คน คือ
อำพัน บูรณศิริ มีบุตรธิดา คือ
คุณหญิงประไพ ภรรยาพระยาพิทักษ์ทวยหาญ (ทองคำ กฤษณามระ)
พระยาราชวินิจฉัย (อุทัยวรรณ) สามีของคุณหญิงพุ่มพวงและคุณหญิงประทุม (บูรณศิริ)
คุณหญิงอนงค์ มีบุตรธิดา คือ
วรนาฏ
น.อ. พระยาสาครสงคราม (สุริเยศ) สามีของเล็ก
เจ้าจอมประยงค์ ในรัชกาลที่ 5
คุณหญิงปุก
นายรัตน์ ถึงแก่กรรมแต่วัยเยาว์
ชายไม่มีชื่อ ถึงแก่กรรมแต่วัยเยาว์
นายเสกศักดิ์หรือนายนิเวศน์ธิบาล สามีของสุ่น บุนนาค และอนงค์ ภูมิรัตน์
หุ่น มีบุตรธิดา คือ
พระสวัสดิ์นคเรศ (มงคล) สามีของเลื่อนและสาย
ระทวย
หลวงรักษ์ราษฎร์นิกร (เทียบ) สามีของย้อย
มาลัย ภรรยาขุนมัชชากรธนานุรักษ์ (เขียนพิมล บรรยงค์)
ถมยา มีบุตรธิดา คือ
นายพยนต์ สามีของคืบ
หลวงประภาธุรกิจ (ยัน) สามีของเยื้อน
ขุนสรรพชวลิต (ยิน) สามีของรอดและลม้าย
เนย มีบุตรธิดา คือ
นายเฉื่อย สามีของย้อยและเผื่อน
คุณหญิงสนิท ภรรยาพระยาธรรมสารวิทย์ (สันต์ สันตสิริ)
เปรม มีบุตรธิดา คือ
ขุนสำรวจรัฐกิจ (เล็ก) สามีของสาย
นายไวย
นิ่ม มีบุตรธิดา คือ
ขุนมาสมาศกรัตน์ (มาศ) สามีของพร้อม
ปราง มีบุตรธิดา คือ
นายใหญ่
เนื่อง มีบุตรธิดา คือ
ฉลวย ภรรยานายชื่น มาอิ่มใจ
ลำดวน มีบุตรธิดา คือ
เฉลย ภรรยานายจันทร์ ศรีทองคำ
ช่วง มีบุตรธิดา คือ
น.ต.จิรศักดิ์ ร.น. สามีของบุญมา รักเวชชอบ และขุนทอง เจริญภักดี
สง่า มีบุตรธิดา คือ
หญิงแฝดไม่มีชื่อ ถึงแก่กรรมแต่ยังเยาว์
ทิพย์ ภรรยานายอินทร์ สุวรรณทัต
ในปัจจุบัน ท่านมีบุตรหลานที่มีความสามารถหลายท่าน เช่น นายบุญเติม อมาตยกุล ผู้ช่วยผู้จัดการใหญ่ ปูนซีเมนต์ไทย   รศ.ปฏิภาณ อมาตยกุล อาจารย์คณะวิศวกรรมศาสตร์ มหาวิทยาลัยเกษตรศาสตร์ รศ.ดร.เกียรติวรรณ อมาตยกุล อาจารย์คณะครุศาสตร์ จุฬาลงกรณ์มหาวิทยาลัย ผู้ก่อตั้งโรงเรียนอมาตยกุล นายเกียรติพงศ์ อมาตยกุล ประธานแผนกคดีล้มละลายในศาลฎีกา ไชยยศ อมาตยกุล นักร้องในวงดนตรีจุฬารัตน์ ญาณินท์ อมาตยกุล รองอธิบดีกรมสรรพสามิต สมาส อมาตยกุล ผู้ว่าราชการจังหวัด มาริษา อมาตยกุล นักร้องวงสุนทราภรณ์ พ.ต.อ.อิสสร อมาตยกุล ผู้กำกับการตำรวจ และ ว่าที่ร้อยเอก ดร. ศรัณย์ อมาตยกุล นักวิชาการ
พระยาอภิรักษ์ราชอุทยานถึงแก่อนิจกรรมเมื่อพ.ศ. 2459 และได้จัดงานพระราชทานเพลิงศพขึ้นเมื่อวันที่ 29 เมษายน พ.ศ. 2460 ที่เมรุ วัดสระเกศราชวรมหาวิหาร ในการนี้ พระบาทสมเด็จพระมงกุฎเกล้าเจ้าอยู่หัว พระราชทานวอรับศพ ผ้าไตร 1 ไตร ผ้าขาว 4 พับ และเงิน 2000 สตางค์
เครื่องราชอิสริยาภรณ์

พ.ศ. 2447 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. ไม่ปรากฎ –  เหรียญบุษปมาลา (ร.บ.ม.)
พ.ศ. ไม่ปรากฎ –  เหรียญรัตนาภรณ์ รัชกาลที่ 4 ชั้นที่ 4 (ม.ป.ร.4)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 4 (จ.ป.ร.4)
พ.ศ. ไม่ปรากฎ –  เหรียญราชรุจิทอง รัชกาลที่ 5 (ร.จ.ท.5)
พ.ศ. ไม่ปรากฏ –  เหรียญประพาสมาลา (ร.ป.ม.)
พ.ศ. ไม่ปรากฏ –  เหรียญทวีธาภิเศก (ท.ศ.)
พ.ศ. ไม่ปรากฏ –  เหรียญรัชมงคล (ร.ร.ม.)
พ.ศ. ไม่ปรากฏ –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2453 –  เหรียญบรมราชาภิเษก รัชกาลที่ 6 (ร.ร.ศ.6)
เข็มครุฑ
ลำดับสาแหรก

โรงไฟฟ้าวัดเลียบ
อวิสปา ฟูกูโอกะ

อวิสปา ฟูกูโอกะ (ญี่ปุ่น: アビスパ福岡; โรมาจิ: Abisupa Fukuoka) เป็นสโมสรฟุตบอลอาชีพในประเทศญี่ปุ่น ปัจจุบันกำลังแข่งขันในเจลีก ดิวิชัน 1 สโมสรตั้งอยู่ที่เขตฮากาตะ เมืองฟุกุโอะกะ จังหวัดฟูกูโอกะ โดยคำว่า "อวิสปา" แปลว่า "ต่อ" ในภาษาสเปน ชื่อเดิมของสโมสรคือ ฟูจิเอดะ บลุกซ์ เคยตั้งอยู่ที่เมืองฟูจิเอดะ จังหวัดชิซูโอกะ ก่อนที่จะย้ายมาที่ฟูกูโอกะในปี ค.ศ. 1994 สโมสรเคยคว้าแชมป์เจแปนฟุตบอลลีกในฤดูกาล 1995 ก่อนที่จะเข้าร่วมเจลีกในฤดูกาล 1996
ผลงานแบ่งตามฤดูกาล

| ฤดูกาล | ลีก | จำนวนทีม | อันดับ | ผู้ชมเฉลี่ยต่อนัด | เจลีกคัพ | ถ้วยจักรพรรดิ |
| --- | --- | --- | --- | --- | --- | --- |
| 1996 | เจลีก ดิวิชัน 1 | 16 | 15 | 9,737 | รอบแบ่งกลุ่ม | รอบที่ 4 |
| 1997 | เจลีก ดิวิชัน 1 | 17 | 17 | 8,653 | รอบแบ่งกลุ่ม | รอบที่ 4 |
| 1998 | เจลีก ดิวิชัน 1 | 18 | 18 | 10,035 | รอบแบ่งกลุ่ม | รอบที่ 4 |
| 1999 | เจลีก ดิวิชัน 1 | 16 | 14 | 11,467 | รอบที่ 2 | รอบที่ 4 |
| 2000 | เจลีก ดิวิชัน 1 | 16 | 12 | 13,612 | รอบที่ 2 | รอบที่ 4 |
| 2001 | เจลีก ดิวิชัน 1 | 16 | 15 | 13,822 | รอบที่ 2 | รอบที่ 3 |
| 2002 | เจลีก ดิวิชัน 2 | 12 | 8 | 6,491 | - | รอบที่ 4 |
| 2003 | เจลีก ดิวิชัน 2 | 12 | 4 | 7,417 | - | รอบที่ 3 |
| 2004 | เจลีก ดิวิชัน 2 | 12 | 3 | 8,743 | - | รอบที่ 4 |
| 2005 | เจลีก ดิวิชัน 2 | 12 | 2 | 10,786 | - | รอบที่ 4 |
| 2006 | เจลีก ดิวิชัน 1 | 18 | 16 | 13,780 | รอบแบ่งกลุ่ม | รอบที่ 5 |
| 2007 | เจลีก ดิวิชัน 2 | 13 | 7 | 9,529 | - | รอบที่ 4 |
| 2008 | เจลีก ดิวิชัน 2 | 15 | 8 | 10,079 | - | รอบที่ 3 |
| 2009 | เจลีก ดิวิชัน 2 | 18 | 11 | 7,763 | - | รอบที่ 3 |
| 2010 | เจลีก ดิวิชัน 2 | 19 | 3 | 8,821 | - | รอบก่อนรองชนะเลิศ |
| 2011 | เจลีก ดิวิชัน 1 | 18 | 17 | 10,415 | รอบแบ่งกลุ่ม | รอบที่ 3 |
| 2012 | เจลีก ดิวิชัน 2 | 22 | 18 | 5,586 | - | รอบที่ 3 |
| 2013 | เจลีก ดิวิชัน 2 | 22 | 14 | 5,727 | - | รอบที่ 2 |
| 2014 | เจลีก ดิวิชัน 2 | 22 | 16 | 5,062 | - | รอบที่ 2 |
| 2015 | เจลีก ดิวิชัน 2 | 22 | 3 | 8,736 | - | รอบที่ 3 |
| 2016 | เจลีก ดิวิชัน 1 | 18 | 18 | 12,857 | รอบก่อนรองชนะเลิศ | รอบที่ 2 |
| 2017 | เจลีก ดิวิชัน 2 | 22 | 4 | 9,550 | - | 3rd round |
| 2018 | เจลีก ดิวิชัน 2 | 22 | 7 | 8,873 | - | 3rd round |
เกียรติประวัติ

เจลีกคัพ
ชนะเลิศ: 2023
Japan Football League/เจลีก 2 (second tier)
ชนะเลิศ: 1995
รองชนะเลิศ: 2005, 2020
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
| ด ค กเจลีก |
| --- | --- | --- |
| เจลีก 1 (2025) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  กัมบะ โอซากะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซานเฟรชเช ฮิโรชิมะ  โชนัน เบลมาเร  ชิมิซุ เอส-พัลส์  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  โยโกฮามะ เอ็ฟซี  ฟาจาโน โอกายามะ  |  |
| เจลีก 2 (2025) |  คอนซาโดเล ซัปโปโระ  จูบิโล อิวาตะ  ซางัน โทซุ  เบลาบลิตซ์ อากิตะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โอมิยะ อาร์ดิจา  เอ็ฟซี อิมาบาริ  คาตาเลร์ โทยามะ  |  |
| เจลีก 3 (2025) |  โทจิงิ เอสซี  คาโงชิมะ ยูไนเต็ด  เดอะสปาคูซัตสึ กุมมะ  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  คามาตามาเระ ซานูกิ  มัตสึโมโตะ ยามางะ  นาระ คลับ  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  ซไวเกิน คานาซาวะ  โทจิงิ ซิตี เอฟซี  โคจิ ยูไนเต็ด เอสซี  |  |
เลเวลไฟฟ์สเตเดียม
เซนไฮเซอร์

| --- | --- |

ศูนย์ศึกษานวัตกรรมเซนไฮเซอร์ ณ เว็นเนอบ็อสเทิล
ประเภท: บริษัทเอกชน
อุตสาหกรรม: โสตทัศนูปกรณ์
ก่อตั้ง: 1 มิถุนายน ค.ศ. 1945
ผู้ก่อตั้ง: ฟริทซ์ เซนไฮเซอร์
สำนักงานใหญ่: ฮันโนเฟอร์ ประเทศเยอรมนี 
ผลิตภัณฑ์: โสตทัศนูปกรณ์
เจ้าของ: ครอบครัวเซนไฮเซอร์
พนักงาน: 2,885 คน (2018)
เว็บไซต์: sennheiser.com
เซนไฮเซอร์ (เยอรมัน: Sennheiser) เป็นบริษัทด้านโสตทัศนูปกรณ์ของประเทศเยอรมนี โดยมุ่งเน้นออกแบบและผลิตสินค้ากลุ่มไฮไฟ (hifi) ซึ่งรวมถึงไมโครโฟน, หูฟัง, อุปกรณ์โทรศัพท์, เครื่องฟังในอากาศยาน ตลอดจนโปรแกรมโสตทัศน์ทางคอมพิวเตอร์
ประวัติ

เซนไฮเซอร์ก่อตั้งในปีค.ศ. 1945 ไม่กี่สัปดาห์หลังสงครามโลกครั้งที่สองในยุโรปสิ้นสุด ผู้ก่อตั้งคือนายฟริทซ์ เซนไฮเซอร์ (Fritz Sennheiser) พร้อมเพื่อนวิศวกรอีกเจ็ดคนในมหาวิทยาลัยฮันโนเฟอร์ ทั้งแปดคนเป็นผู้ปฏิบัติงานของห้องแลปมหาวิทยาลัยที่ชื่อว่า ลาบอราทอรีอุมเว็นเนอบ็อสเทิล (Laboratorium Wennebostel) ซึ่งตั้งอยู่ในหมู่บ้านเว็นเนอบ็อสเทิล ห้องแลปนี้ถูกย้ายออกมาจากมหาวิทยาลัยในตัวเมืองเพื่อเลี่ยงภัยสงคราม
สินค้าแรกของบริษัทคือเครื่องวัดแรงดันไฟฟ้า (voltmeter) และต่อมาเริ่มผลิตไมโครโฟนในปีค.ศ. 1946 (ซึ่งก็คือรุ่น DM1) เมื่อบริษัทดำเนินกิจการไปราวสิบปีก็สามารถผลิตสินค้าได้หลายอย่าง ทั้งเครื่องมือทางธรณีฟิสิกส์, ไมโครโฟนลดเสียงรบกวน (คือรุ่น DM4), เครื่องแปลงไมโครโฟน, มิกเซอร์, และหูฟังแม่เหล็กขนาดกะทัดรัด บริษัทเปลี่ยนชื่อเป็น เซนไฮเซอร์เอเล็คทรอนิค (Sennheiser electronic) ในปีค.ศ. 1958
เดิมที เซนไฮเซอร์มีโรงงานหนึ่งแห่งนอกเยอรมนี คือที่ทูลลามอร์ในประเทศไอร์แลนด์ (ตั้งแต่ปี 1990) โดยนำเข้าชิ้นส่วนและอุปกรณ์หูฟังส่วนใหญ่จากประเทศในเอเชีย แต่ด้วยภาวะการแข่งขันด้านต้นทุน เซนไฮเซอร์จำยอมต้องย้ายสายการผลิตสินค้าติดตลาดจากประเทศเยอรมนีไปยังประเทศจีนแผ่นดินใหญ่ อย่างไรก็ตาม การผลิตในประเทศจีนพบปัญหามากทั้งความด้อยคุณภาพ, การขนส่ง, ตลอดจนถูกลอกเลียกแบบสินค้าโดยบริษัทคู่ค้า บริษัทจึงย้ายการผลิตในจีนกลับไปยังเยอรมนีในปีค.ศ. 1997 และตัดสินใจเปิดโรงงานเพิ่มที่อัลบูเคอร์คีในสหรัฐ (ตั้งแต่ปี 2000)
สุเชาวน์ พลอยชุม

สุเชาว์ พลอยชุม เป็นรองศาสตราจารย์และอดีตผู้อำนวยการสถาบันภาษาศาสตร์และวัฒนธรรมราชนครินทร์ มหาวิทยาลัยเกษตรศาสตร์ ที่มีผลงานการเขียนและการวิจัยทางด้านพระพุทธศาสนาในประเทศไทยมากที่สุดท่านหนึ่งของประเทศในปัจจุบัน  อ. สุเชาว์เป็นชาวจังหวัดราชบุรี เคยบวชเป็นพระภิกษุและจำพรรษาที่วัดบวรนิเวศวิหาร เป็นศิษย์ใกล้ชิดท่านหนึ่งของเจ้าพระคุณสมเด็จพระสังฆราชเจ้า กรมหลวงวชิรญาณสังวร และเคยปฏิบัติงานในฐานะเลขานุการส่วนพระองค์ของเจ้าประคุณสมเด็จตั้งแต่ยังทรงสมณศักดิ์ที่ พระสาสนโสภณ มาเป็นระยะเวลานานก่อนจะลาสิกขา
การศึกษา

เปรียญธรรม ๕ ประโยค วัดบวรนิเวศวิหาร
ศน.บ (ศาสนาและปรัชญา) มหามกุฏราชวิทยาลัย
MA (Philosophy), University of Mysore, India
เกียรติคุณ

อาจารย์สุเชาว์ พลอยชุม ผลิตงานวิชาการทางพระพุทธศาสนาออกมามาก โดยเฉพาะเรื่องราวพระพุทธศาสนาในประเทศไทย อาจารย์เขียนมากเป็นพิเศษ จึงมีความชำนาญทางนี้มากเป็นพิเศษ และที่เน้นจนโดดเด่นก็คือพระพุทธศาสนาในสมัยรัตนโกสินทร์, จริยศาสตร์และปรัชญาทางพระพุทธศาสนา, สุนทรียศาสตร์ในพุทธศาสตร์, พระพุทธศาสนาในอินเดีย
อาจารย์สุเชาว์ พลอยชุม เป็นศิษย์อาจารย์ สุชีพ ปุญญานุภาพ ท่านหนึ่งที่มีความแตกฉานในพระไตรปิฎกมาก และเป็นเจ้าของโครงการพระไตรปิฎกศึกษาสำหรับประชาชน ซึ่งเป็นโครงการที่มุ่งถ่ายทอดความรู้ในพระไตรปิฎกไปสู่สาธารณชนทั่วไปและประสบความสำเร็จดีมาก  ผู้สนใจจะเข้าอบรมตามโครงการนี้เพื่อให้เข้าถึงเนื้อหาพระไตรปิฎกอย่างเป็นระบบ และโครงการพุทธศาสนศึกษาสำหรับประชาชน เพื่อการเรียนรู้สิ่งที่ชาวพุทธควรรู้  ติดต่อได้ที่สถาบันภาษาศาสตร์และวัฒนธรรมศึกษาราชนครินทร์  มหาวิทยาลัยเกษตรศาสตร์  โครงการอบรมดังกล่าวจัดแบ่งเป็นหลักสูตรระยะสั้น 3 ภาค ประกอบด้วย
โครงการพระไตรปิฎกศึกษาสำหรับประชาชน เนื้อหาบรรยายมี  3  ภาค
ภาค 1 ความรู้เรื่องพระไตรปิฎก และศึกษาพุทธศาสนาจากพระไตรปิฎก
ภาค 2 สุตตันตปิฎกศึกษา
ภาค 3 วินัยปิฎกและอภิธรรมปิฎกศึกษา
แต่ละภาคใช้เวลาบรรยาย 30 ชั่วโมง เรียนทุกวันจันทร์และวันอังคารเวลา  17.00 - 19.00 น.
โครงการพุทธศาสนศึกษาสำหรับประชาชน เพื่อการเรียนรู้สิ่งที่ชาวพุทธควรรู้ เนื้อหาบรรยายมี 3 ภาค
ภาคที่ 1 ศึกษาคัมภรีน์อรรถกถาธรรมบท
ภาคที่ 2 ศึกษาคัมภีร์มงคลทีปนี
ภาคที่ 3 ศึกษาคัมภีร์วิสุทธิมรรค
แต่ละภาคใช้เวลาบรรยาย 30 ชั่วโมง เรียนทุกวันพฤหัสบดี เวลา 15.30 - 18.00 น.และวันเสาร์ เวลา 09.00 -12.00 น.
สอบถามรายละเอียดเพิ่มเติมได้ที่สถาบันภาษาศาสตร์และวัฒนธรรมศึกษาราชนครินทร์ อาคารศูนย์เรียนรวม 2 ชั้นล่าง มหาวิทยาลัยเกษตรศาสตร์ 
โทร.0-2942-8788-9
หน้าที่การงานในปัจจุบัน

ที่ปรึกษาและคณะกรรมการสถาบันภาษาศาสตร์และวัฒนธรรมศึกษาราชนครินทร์ มหาวิทยาลัยเกษตรศาสตร์
กรรมการมูลนิธิมหามกุฏราชวิทยาลัย ในพระบรมราชูปถัมภ์
กรรมการและที่ปรึกษาทางวิชาการมูลนิธิแผ่นดินธรรม ในพระสังฆราชูปถัมภ์
อาจารย์พิเศษ บัณฑิตวิทยาลัย มหามกุฏราชวิทยาลัย
ที่ปรึกษานิตยสาร ธรรมจักษุ ของมูลนิธิมหามกุฏราชวิทยาลัย
หัวหน้าโครงการพระไตรปิฎกศึกษาสำหรับประชาชน (เปิดอบรมพระไตรปิฎกสู่ประชาชนในวงกว้าง) มหาวิทยาลัยเกษตรศาสตร์
หัวหน้าโครงการพุทธศาสนศึกษาสำหรับประชาชน เพื่อการเรียนรู้สิ่งที่ชาวพุทธควรรู้ มหาวิทยาลัยเกษตรศาสตร์
ผลงานทางวิชาการ

อาจารย์สุเชาว์มีผลงานทางวิชาการ ทั้งบทความและงานวิจัยเป็นจำนวนมาก หลายเล่มเป็นการรวบรวมเรียบเรียงโดยมอบให้มูลนิธิมหามกุฏราชวิทยาลัยหรือวัดบวรนิเวศวิหาร จัดพิมพ์โดยระบุชื่อและไม่ได้ระบุชื่อผู้รวบรวม อาทิ
คณะสงฆ์รามัญวงศ์ในประเทศไทย
จริยศาสตร์แนวพุทธ (แปล)
ธรรมานุกรม (รวบรวมเรียบเรียง)
รายงานการวิจัยเรื่องการส่งเสริมพระพุทธศาสนาในสมัยรัชกาลที่ 2
รายงานวิจัยเรื่องพระฝรั่งในประเทศไทย
รายงานวิจัยเรื่องสำนักวิปัสสนาสายพระอาจารย์มั่น ภูริทัตโต
รายงานวิจัยเรื่อง การปลูกฝังคุณธรรมของสังคมตามนวพุทธศาสน์
พระพุทธศาสนาในอินเดียใต้   แปลและเรียบเรียง
ประวัติคาถาชินบัญชร
พระประวัติและพระนิพนธ์สมเด็จพระอริยวงษญาณ (สุก)
สมเด็จพระอริยวงษญาณ สมเด็จพระสังฆราช (ศรี)
สมเด็จพระอริยวงษญาณ สมเด็จพระสังฆราช (ศุข)
สมเด็จพระอริยวงษญาณ สมเด็จพระสังฆราช (มี)
สมเด็จพระอริยวงษญาณ สมเด็จพระสังฆราช (สุก)
สมเด็จพระอริยวงษญาณ สมเด็จพระสังฆราช (ด่อน)
สมเด็จพระอริยวงษญาณ สมเด็จพระสังฆราช (นาค)
สมเด็จพระมหาสมณเจ้า  กรมพระปรมานุชิตชิโนรส
สมเด็จพระมหาสมณเจ้า  กรมพระยาปวเรศวริยาลงกรณ์
สมเด็จพระอริยวงศาคตญาณ สมเด็จพระสังฆราช (สา)
สมเด็จพระมหาสมณเจ้า กรมพระยาวชิรญาณวโรรส
สมเด็จพระสังฆราชเจ้า กรมหลวงชินวรสิริวัฒน์
สมเด็จพระอริยวงศาคตญาณ สมเด็จพระสังฆราช (แพ)
สมเด็จพระสังฆราชเจ้า กรมหลวงวชิรญาณวงศ์ (ม.ร.ว.ชื่น)
สมเด็จพระอริยวงศาคตญาณ สมเด็จพระสังฆราช (ปลด)
สมเด็จพระอริยวงศาคตญาณ สมเด็จพระสังฆราช (อยู่)
สมเด็จพระอริยวงศาคตญาณ สมเด็จพระสังฆราช (จวน)
สมเด็จพระอริยวงศาคตญาณ สมเด็จพระสังฆราช (ปุ่น)
สมเด็จพระอริยวงศาคตญาณ สมเด็จพระสังฆราช (วาสน์)
สมเด็จพระญาณสังวร สมเด็จพระสังฆราช (เจริญ)
สุนทรียศาสตร์: ปัญหาเกี่ยวกับทฤษฎีความงามและศิลปะ
ปรัชญาทั่วไป
สารานุกรมพระพุทธศาสนา  (รวบรวมเรียบเรียง)
ประวัติมหามกุฏราชวิทยาลัย ในพระบรมราชูปถัมภ์
100 ปี มหามกุฏราชวิทยาลัย ในพระบรมราชูปถัมภ์
ธรรมเนียมคณะธรรมยุติกนิกาย
ประวัติคณะธรรมยุต
ตำนานสมเด็จพระมหาวีรวงศ์
ตำนานพระพรหมมุนี
ตำนานพระธรรมวราภรณ์
ตำนานพระสาสนโสภณ
ตามรอยบาทพระพุทธองค์
พุทธลีลา
พุทธปรัชญาเถรวาท
หัวใจพระพุทธศาสนา
หนังสือของรศ.สุเชาวน์ พลอยชุม ส่วนใหญ่จัดพิมพ์โดยมูลนิธิมหามกุฏราชวิทยาลัย ในพระบรมราชูปถัมภ์
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2547 –  เหรียญจักรพรรดิมาลา (ร.จ.พ.)
กุ๊กไก่หัวใจพิทักษ์โลก

| กุ๊กไก่หัวใจพิทักษ์โลก |
| --- | --- |
โปสเตอร์ภาพยนตร์
กำกับ: Mark Dindal
บทภาพยนตร์:   Steve Bencich  Ron J. Friedman  Ron Anderson 
เนื้อเรื่อง:   Mark Dindal  Mark Kennedy 
สร้างจาก: Chicken Little
อำนวยการสร้าง: Randy Fullmer
นักแสดงนำ:   Zach Braff  Joan Cusack  Dan Molina  Steve Zahn  Garry Marshall  Amy Sedaris  Mark Walton  Don Knotts 
ตัดต่อ: Dan Molina
ดนตรีประกอบ: John Debney
บริษัทผู้สร้าง:   Walt Disney Pictures  Walt Disney Feature Animation  
ผู้จัดจำหน่าย: Buena Vista Pictures Distribution
วันฉาย:   30 ตุลาคม ค.ศ. 2005 (2005-10-30) (El Capitan Theatre)  4 พฤศจิกายน ค.ศ. 2005 (2005-11-04) (สหรัฐ) 
ความยาว: 81 นาที
ประเทศ: สหรัฐ
ภาษา: อังกฤษ
ทุนสร้าง: 150 ล้านดอลลาร์สหรัฐ
ทำเงิน: 314.4 ล้านดอลลาร์สหรัฐ
กุ๊กไก่หัวใจพิทักษ์โลก (อังกฤษ: Chicken Little) เป็นภาพยนตร์การ์ตูนคอมพิวเตอร์แอร์นิเมชัน ออกฉายเมื่อ ค.ศ. 2005 กำกับโดย Mark Zakabur
กุ๊กไก่หัวใจพิทักษ์โลก เป็นภาพยนตร์นิยายที่สองของดิสนีย์ที่ดัดแปลงเนื้อหาจากการ์ตูนโฆษณาชวนเชื่อที่สร้างขึ้นในช่วงสงครามโลกครั้งที่สองภาพยนตร์นี้ยังเป็นภาพยนตร์แอนิเมชันสุดท้ายที่ผลิตภายใต้ชื่อ Walt Disney Feature Animation ก่อนที่สตูดิโอจะเปลี่ยนชื่อเป็น Walt Disney Animation Studios กุ๊กไก่หัวใจพิทักษ์โลก ได้รับเสียงวิจารณ์ผสม และมีรายได้ทั่วโลกถึง 314 ล้านดอลลาร์สหรัฐ ทำให้ป็นภาพยนตร์แอนิเมชันที่มีรายได้สูงสุดเป็นอันดับ 2 ประจำ ค.ศ. 2005 (รองจากมาดากัสการ์)
ผู้พากย์เสียง

Zach Braff พากย์เป็น Ace "Chicken Little" Cluck
Joan Cusack พากย์เป็น Abigail "Abby" Mallard (รู้จักกันในชื่อ Ugly Duckling)
Dan Molina พากย์เป็น Fish Out of Water
Steve Zahn พากย์เป็น Runt of the Litter
Garry Marshall พากย์เป็น Buck "Ace" Cluck
ภายหลัง Mark Mitchell พากย์เสียงนี้ในฉบับของประเทศออมเตรเลีย
Amy Sedaris พากย์เป็น Foxy Loxy
Mark Walton พากย์เป็น Goosey Loosey
Don Knotts พากย์เป็น Turkey Lurkey
Sean Elmore, Matthew Josten และ Evan Dunn พากย์เป็น Kirby
Fred Willard พากย์เป็น Melvin
Catherine O'Hara พากย์เป็น Tina
Mark Dindal พากย์เป็น Morkubine Porcupine and the Coach
Patrick Stewart พากย์เป็น Mr. Woolensworth
Wallace Shawn พากย์เป็น Principal Fetchit
Patrick Warburton พากย์เป็น Alien Cop
Adam West พากย์เป็น Ace - Hollywood Chicken Little
Harry Shearer พากย์เป็น Don Bowowser
แหล่งข้อมูลอื่น

เว็บไซต์ทางการ
Chicken Little production notes at The Walt Disney Company Nordic
กุ๊กไก่หัวใจพิทักษ์โลก ที่อินเทอร์เน็ตมูวีเดตาเบส
กุ๊กไก่หัวใจพิทักษ์โลก ที่ทีซีเอ็มมูวีเดตาเบส
กุ๊กไก่หัวใจพิทักษ์โลก ที่บิกการ์ตูนเดตาเบส
กุ๊กไก่หัวใจพิทักษ์โลก ที่ออลมูวี
กุ๊กไก่หัวใจพิทักษ์โลก ที่บ็อกซ์ออฟฟิศโมโจ
กุ๊กไก่หัวใจพิทักษ์โลก[ลิงก์เสีย] ที่ oldthaitv เก็บถาวร 2024-02-22 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี 
อื่น ๆ:  มิวสิกเบรนซ์ กลุ่มการวางจำหน่าย
ประเทศไทยใน พ.ศ. 2504

เพลงผู้ใหญ่ลี ขับร้องโดยศักดิ์ศรี ศรีอักษรโด่งดังในช่วงประมาณ พ.ศ. 2504 ในยุคของจอมพลสฤษดิ์ ธนะรัชต์
เหตุการณ์ที่เกิดขึ้นใน พ.ศ. 2504 (ค.ศ. 1961) ในประเทศไทย เป็นปีที่ 180 แห่งกรุงรัตนโกสินทร์ และเป็นปีที่ 16 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์: พระบาทสมเด็จพระปรมินทรมหาภูมิพลอดุลยเดช
นายกรัฐมนตรี: สฤษดิ์ ธนะรัชต์ (รัฐประหาร)
รัฐสภา: สภาร่างรัฐธรรมนูญ
ประธานสภาร่างรัฐธรรมนูญ: หลวงสุทธิสารรณกร (แต่งตั้ง)
ประธานศาลฎีกา :
หลวงจำรูญเนติศาสตร์ (จนถึง 1 ตุลาคม)
ประวัติ ปัตตพงศ์ (ตั้งแต่ 15 ตุลาคม)
เหตุการณ์ > มิถุนายน

4 มิถุนายน - ก่อตั้งศูนย์ฝึกการบินพลเรือนในประเทศไทย (ต่อมาเปลี่ยนเป็นสถาบันการบินพลเรือน)
เหตุการณ์ > กันยายน

22 กันยายน - ประเทศไทยเริ่มใช้พระราชบัญญัติอุทยานแห่งชาติ พ.ศ. 2504
เหตุการณ์ > พฤศจิกายน

8 พฤศจิกายน - ประเทศไทยสถาปนาความสัมพันธ์ทางการทูตกับประเทศแคนาดา
วันเกิด > มกราคม

14 มกราคม - บุญจง วงศ์ไตรรัตน์ นักการเมือง
29 มกราคม - พักตร์พิไล ทวีสิน คู่สมรสอดีตนายกรัฐมนตรี
31 มกราคม - เพ็ญพักตร์ ศิริกุล นักแสดง
วันเกิด > กุมภาพันธ์

5 กุมภาพันธ์ - ทศพร มูลศาสตรสาทร นักการเมือง
10 กุมภาพันธ์ - ไพวรินทร์ ขาวงาม ศิลปินแห่งชาติ
วันเกิด > มีนาคม

3 มีนาคม - ศักดา คงเพชร นักการเมือง
6 มีนาคม - แอร์บูล สุทธิวรรณ ทหาร
9 มีนาคม - สุทิน คลังแสง นักการเมือง
17 มีนาคม - ธัญญา โสภณ นักแสดง
วันเกิด > เมษายน

3 เมษายน - ยงยุทธ ติยะไพรัช นักการเมือง
21 เมษายน - มณีนุช เสมรสุต นักร้อง
23 เมษายน
นพดล ปัทมะ นักการเมือง
สาทิตย์ วงศ์หนองเตย นักการเมือง
วันเกิด > พฤษภาคม

1 พฤษภาคม - สุดารัตน์ เกยุราพันธุ์ นักการเมือง
10 พฤษภาคม - สุรนันทน์ เวชชาชีวะ นักการเมือง
12 พฤษภาคม - สุวิทย์ เมษินทรีย์ นักการเมือง
29 พฤษภาคม - พงศกร อรรณนพพร นักการเมือง
วันเกิด > มิถุนายน

4 มิถุนายน - ชลน่าน ศรีแก้ว นักการเมือง
6 มิถุนายน - พรทิวา ศักดิ์ศิริเวทย์กุล นักการเมือง
7 มิถุนายน - ชาดา ไทยเศรษฐ์ นักการเมือง
วันเกิด > กรกฎาคม

26 กรกฎาคม - เอกพร รักความสุข นักการเมือง
วันเกิด > สิงหาคม

4 สิงหาคม - พุ่มพวง ดวงจันทร์ นักร้องลูกทุ่ง (ถึงแก่กรรม 13 มิถุนายน พ.ศ. 2535)
13 สิงหาคม
ชาติชาย ศรีวรขาน ทหาร
ชูษี เชิญยิ้ม นักแสดง
วันเกิด > กันยายน

2 กันยายน - พงษ์พัฒน์ วชิรบรรจง นักร้อง
4 กันยายน - ธีรพงศ์ เหลียวรักวงศ์ นักแสดง
9 กันยายน - ทนงศักดิ์ ศุภการ นักแสดง
17 กันยายน - ติ๊ก กลิ่นสี นักแสดง
วันเกิด > ตุลาคม

17 ตุลาคม - หม่อมหลวงขวัญทิพย์ เทวกุล
24 ตุลาคม - พาที สารสิน อดีตกรรมการผู้จัดการ นกแอร์
29 ตุลาคม - พิชัย นริพทะพันธุ์ นักการเมือง
31 ตุลาคม - สาวิตรี สามิภักดิ์ นักแสดง
วันเกิด > พฤศจิกายน

2 พฤศจิกายน - นาถยา แดงบุหงา นักการเมือง
22 พฤศจิกายน - สมพัฒน์ แก้วพิจิตร นักการเมือง (ถึงแก่อนิจกรรม 19 มกราคม พ.ศ. 2556)
วันเกิด > ธันวาคม

5 ธันวาคม - สุพรรษา เนื่องภิรมย์ นักแสดง
20 ธันวาคม - สุวัฒน์ แจ้งยอดสุข ตำรวจ
วันถึงแก่กรรม > มกราคม

31 มกราคม - พระยาโกมารกุลมนตรี (ชื่น โกมารกุล ณ นคร) (เกิด 16 สิงหาคม พ.ศ. 2434)
วันถึงแก่กรรม > มีนาคม

1 มีนาคม - เจ้าพระยาบดินทรเดชานุชิต (แย้ม ณ นคร) (เกิด 21 เมษายน พ.ศ. 2410)
วันถึงแก่กรรม > กรกฎาคม

1 กรกฎาคม - ไชย ประทีปะเสน นักการเมือง (เกิด 7 มิถุนายน พ.ศ. 2449)
17 กรกฎาคม - พระยาปรีชาชลยุทธ (วัน จารุภา) (เกิด 13 มิถุนายน พ.ศ. 2422)
วันถึงแก่กรรม > สิงหาคม

29 สิงหาคม - พระนางเธอ ลักษมีลาวัณ (ประสูติ 3 กรกฎาคม พ.ศ. 2442)
กูเกิล มูน

| --- | --- |

ประเภท: ทำแผนที่เว็บ
ภาษาที่ใช้ได้: หลายภาษา
เจ้าของ: กูเกิล
ยูอาร์แอล: moon.google.com
ลงทะเบียน: No
กูเกิล มูน (อังกฤษ: Google Moon) เป็นเว็บค้นหาบริการที่คล้ายกับกูเกิล แมปส์ แต่มันจะโชว์รูปภาพถ่ายดาวบริวารของโลกคือดวงจันทร์ เปิดตัวโดยกูเกิล ในวันที่ 20 กรกฎาคม ค.ศ. 2009 เพื่อเป็นการเฉลิมฉลองครบรอบ 40 ปีของการลงจอดบนผิวของดวงจันทร์อะพอลโล 11 เว็บไซต์นี้เชื่อมโยงไปถึงของแต่ละภารกิจอวกาศของยานอะพอลโลต่างๆ ที่แสดงโดยภาพถ่ายดาวเทียม การแสดงข้อมูลเพิ่มเติมเกี่ยวกับแต่ละภารกิจในฐานะที่ผู้ใช้ซูมเข้า
ดูเพิ่ม

กูเกิล มาร์ส
กูเกิล ลูน่าร์ เอ็กซ์ ไพรซ์
แหล่งข้อมูลอื่น

Google Moon
Google Earth Moon View
| ด ค กกูเกิล และผลิตภัณฑ์จากบริษัท |
| --- | --- |
บุคลากรหลัก: เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์)
โฆษณา: แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก
การสื่อสาร: อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์
ซอฟต์แวร์: โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ •  คีป • สเก็ตช์อัป • ทูลบาร์
แพลตฟอร์ม: แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล
เครื่องมือพัฒนา: เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์
เผยแพร่สารสนเทศ: บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ
สืบค้น (เพจแรงก์): เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์
ยุติการให้บริการ: แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย
อื่น ๆ: แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก
คำขวัญ: โดนต์บีอีวัล เว็บไซต์: Google.com
ขนมกุสรัง

| --- | --- |
ชื่ออื่น: ขนมตรุษฝรั่ง, ปุสรัง
มื้อ: ของหวาน
แหล่งกำเนิด: ประเทศไทย
ภูมิภาค: ชุมชนกุฎีจีน กรุงเทพมหานคร
ส่วนผสมหลัก: แป้งสาลี, ไข่เป็ด, น้ำตาล, เนยขาว, เกลือ, น้ำมันพืช
 ตำราอาหาร: กุสรัง
ขนมกุสรัง [กุด-สะ-รัง], กุดสลัง หรือ ปุสรัง เดิมมีชื่อว่า ขนมตรุษฝรั่ง เป็นขนมทอดอย่างหนึ่งของไทย พบได้ในชุมชนกุฎีจีน กรุงเทพมหานคร ซึ่งเป็นชุมชนของผู้มีเชื้อสายโปรตุเกสในไทย ขนมนี้มีส่วนประกอบสำคัญคือ แป้งสาลี, ไข่เป็ด, น้ำตาล, เนยขาว, เกลือ และน้ำมันพืช โดยจะถูกทำขึ้นภายในครอบครัวช่วงเทศกาลคริสต์มาส หรือเรียกว่าตรุษฝรั่ง เพื่อแจกจ่ายให้แก่ญาติมิตรที่มาเยี่ยมเยียนบ้านในห้วงเวลาดังกล่าว อันเป็นที่มาของชื่อขนม ตรุษฝรั่ง แล้วออกเสียงเพี้ยนเป็น กุสรัง หรือ กุดสลัง
วิธีทำขนมกุสรัง คือต้องนำส่วนผสมต่าง ๆ มานวดเข้าด้วยกัน ต้องนวดแป้งสาลีกับไข่ด้วยสัดส่วนที่พอเหมาะ จากนั้นให้ตัดแผ่นแป้งออกเป็น 4 เส้น จับแผ่นแป้งมารวมกันหรือสานให้เป็นโบสวยงาม แล้วนำมาขดและพับ ก่อนลงทอดในน้ำมันที่ร้อน เมื่อสุกดีแล้วก็ตักขึ้นรอให้เย็น จากนั้นก็นำไปชุบด้วยน้ำตาล เพื่อให้มีเกล็ดน้ำตาลอยู่ที่ตัวขนม และจากการที่ทำขนมเป็นรูปโบ จึงมีอีกสมญาหนึ่งว่า ขนมโบคริสต์มาส
ขนมกุสรังจะมีรสชาติหวานมัน และผิวสัมผัสกรอบ ปัจจุบันในชุมชนกุฎีจีนเหลือผู้ทำขนมชนิดนี้เพียงสองบ้าน และวางจำหน่ายอยู่ในเฉพาะชุมชนของตนเท่านั้น ไม่สู้แพร่หลายไปที่อื่น